Stavanger Aftenblad skriver at det i alt var snakk om investeringer i Sirdal, Flekkefjord og Kvinesdal på 15 milliarder kroner og like mye i utlandet. På sin egen hjemmeside skriver Statnett at den nye analysen viser at marginene i driften er mindre enn selskapet tidligere har lagt til grunn. – Det er derfor klart at en større del av de planlagte investeringene i innenlandsnettet må gjennomføres før nye utenlandsforbindelser settes i drift, sier konserndirektør for nettdrift Øivind Rue.